stanford-oval/wikipedia huggingface dataset:
ברט בראון
קריירת אימון > פילדלפיה 76'

בעונת 2013/2014 עזב את סן אנטוניו לאחר 13 עונות בסך הכול, כשקיבל את תפקיד המאמן הראשי של קבוצת פילדלפיה 76'. באותה תקופה הייתה פילדלפיה בשיאו של תהליך "בנייה מחדש", כקבוצה צעירה וחסרת ציפיות אשר פרשנים רבים אף העריכו שמנסה לנצל את שיטת הדראפט ולהפסיד כמה שיותר משחקים במטרה להשיג בחירות דראפט גבוהות. הגיל הממוצע של שחקני הקבוצה בעונתו הראשונה של בראון עמד על 23.4 – ממוצע הגילים הנמוך בליגה באותה עונה, והממוצע השישי הכי נמוך לקבוצה בתולדות ה-NBA. לקראת סיום אותה עונה רשמה פילדלפיה 26 הפסדים רצופים, ובכך השוותה את שיא ה-NBA.
בכל אחת מארבע עונותיו הראשונות של בראון כמאמן ראשי (2014–2017) סיימה קבוצתו באחד מארבעת המקומות האחרונות בליגה מבחינת מאזן ניצחונות, ולאורך תקופה זו רשמה פילדלפיה מאזן כולל של 75 ניצחונות לעומת 253 הפסדים (22.9%). לקראת עונת 2017/2018 בחרה פילדלפיה את מרקל פולץ עם הבחירה הראשונה בדראפט, וכן חזרו מפציעות שני כוכבי הקבוצה המיועדים ג'ואל אמביד ובן סימונס, מה שהפיח תקווה לשיפור של הקבוצה בעתיד. הסיקסרס אכן הציגו שיפור משמעותי, בהובלתם של אמביד וסימונס, וסיימו את העונה עם המאזן השלישי בטיבו באזור המזרחי; 52–30. בפלייאוף ה-NBA הודחה הקבוצה על ידי בוסטון סלטיקס בחצי גמר המזרח, בתוצאה 1–4. העונה העוקבת הניבה תוצאות דומות; מאזן ניצחונות 51–31, והפסד בחצי גמר המזרח על ידי טורונטו ראפטורס (3–4). בסיום עונת 2019/2020, לאחר שהובסה מול בוסטון בסיבוב הפלייאוף הראשון (0–4), פוטר בראון מאימון הקבוצה. לאורך תקופתו כמאמנה, רשמה פילדלפיה מאזן כולל של 221 ניצחונות ו-344 הפסדים (39.1%).
הערות שוליים

↑  סטטיסטיקות המכללות של בראון, באתר sports-reference.com
↑  ביוגרפיה, באתר הרשמי של ה-NBA
↑  The Foreign Legion in San Antonio, באתר grantland.com,‏ 2 ביוני 2014
↑  Popovich feels bad, but not sorry, for Brett Brown, באתר nbcsports.com,‏ 25 במרץ 2014
↑  “Trust the process”: How three years of losing on purpose turned a basketball team into winners, באתר qz.com,‏ 28 בינואר 2017
↑  How Brett Brown and his 76ers have embraced their youth, באתר nbcsports.com,‏ 7 באפריל 2014
↑  Sixers blow out Pistons, snap record-tying losing streak at 26 games, באתר ספורטס אילוסטרייטד, 29 במרץ 2014
↑  פילדלפיה מפטרת את בראון, באתר הקבוצה, 24 באוגוסט 2020
גשר הרכבת הטורקי על נחל ניצנה

| --- | --- |

 מידע כללי
 סוג:  גשר רכבת 
 מיקום:  מועצה אזורית רמת הנגב 
 מדינה:  ישראל 
 קואורדינטות:  30°53′30″N 34°25′19″E﻿ / ﻿30.89154°N 34.42201°E﻿ / 30.89154; 34.42201
 he
 
אומנות גשר הרכבת על נחל ניצנה
אומנות גשר הרכבת על נחל ניצנה. ברקע נראה חלקו הצפוני של הגשר הבריטי שקרס
גשר הרכבת הטורקי על נחל ניצנה היה גשר אבן שנבנה מעל נחל ניצנה (ואדי אל עוג'ה), בתקופת מלחמת העולם הראשונה כחלק מהתשתית שהקימו הטורקים עבור מסילת הרכבת מנחל שורק לקוסיימה. הגשר פוצץ על ידי הבריטים על מנת למנוע מהטורקים העברת כוחות וציוד לסיני.
ההיסטוריה של הגשר

הגשר נבנה על ידי הטורקים במאי 1916 כחלק מפרויקט סלילת מסילת הרכבת מנחל שורק לקוסיימה שבסיני שנבנתה על מנת לתמוך במאמץ הטורקי לכיבוש תעלת סואץ. פרויקט זה החל בקיץ 1915 ונמשך עד קיץ 1916 אז הגיעה המסילה עד תחנת הרכבת בעוג'ה אל-חפיר שם היה בסיס צבאי גדול. עם סיום הסלילה החלו הטורקים להסיע ציוד וכוחות לכיוון סיני. בעקבות תבוסתם בקרב רומני והתקדמות הבריטים לכוון עזה, ויתרו הטורקים על התוכנית לכיבוש תעלת סואץ ופנו לבצר את קו עזה. עקב כך נפסק המשך הסלילה לכוון סיני אולם הקו המשיך לשרת את הכוחות הטורקיים.
לאחר הכשלונות של הכוחות הבריטים לכבוש את עזה (קרב עזה הראשון וקרב עזה השני) חששו הבריטים שהטורקים ינסו לחדש את המתקפה לכוון תעלת סואץ ולכן ב-22 במאי 1917 יצא כח בריטי גדול מאזור תל שרוחן ויום למחרת חיבל ב-21 ק"מ של מסילה וב-9 גשרים בין ביר עסלוג' לעוג'ה אל-חפיר. אחד מהגשרים שחובל היה הגשר על נחל ניצנה. לאחר פעולה זו לא נבנו הגשרים מחדש ופעילות הרכבת, בקטע מביר עסלוג' דרומה, לא חודשה.
בתקופת המנדט סללו הבריטים כביש מביר עסלוג' לעוג'ה (לימים נבנה כביש 211 במקביל אליו). הגשר של הכביש מעל נחל ניצנה השיק לגשר הרכבת הטורקי ההרוס. הגשר עצמו נוצק מבטון אולם הבריטים השתמשו בכמות גדולה מאבני הגשר הטורקי על מנת לחזק את דפנות הנחל.
עם השנים נקברו אומנות הגשר תחת סחף של אבנים וחול. בשנת 2010 גרם שיטפון גדול לקריסת הגשר הבריטי וחשיפת אומנות גשר הרכבת.
מבנה הגשר וסביבתו

הגשר על נחל ניצנה נבנה מכיוון צפון מזרח לדרום מערב על גבי 8 קשתות. יסודות הגשר (האומנות) נחפרו באפיק הנחל. הקשתות נבנו על ידי שימוש בפיגומי עץ שאיפשרו הנחת אבני הקשת ואבן הראשה בראשם. הגשר מולא באבני גוויל ואדמה ואבני גזית מסותתות בצד החיצוני.
בעקבות פיצוץ הגשר, מיחזור האבנים, סחף המים, גנבת אבנים וכרייה בערוץ הנחל נותרו רק האומנות כשחלק מהן נעקר ממקומו לאחר שבסיסיהן נחשפו. מדידת אומנות הגשר הראתה שרוחב הערוץ בתקופת הקמתו היה קטן מרוחבו ב-2016 מה שמצביע על התרחבות הערוץ בעקבות השיטפונות והכריה.
כקילומטר מדרום לגשר נבנתה תחנת רכבת שם התפצלה המסילה ל-8 שלוחות ששירתו את המחנה הטורקי הגדול במקום.
שרידי הגשר (כמו גם כל מסילת הרכבת) הוכרזו כאתר מורשת על ידי המועצה לשימור אתרי מורשת בישראל אולם לא נעשתה שום פעילות שימור.
הערות שוליים

↑  הטורקים אומנם בנו סוללה עד קוסיימה אבל הניחו פסים רק עד בארותיים
↑  גשרים נוספים שחובלו היו: גשר הרכבת הטורקי נחל רביבים, הגשר מעל נחל באר חיל, הגשר מעל נחל הבשור (ליד אשלים) והגשר מעל נחל לבן
↑  שיטפון 2010 גרם, בנוסף, לקריסת הגשר החדש של כביש 211 הנמצא מצפון לגשר הישן
| מסילת הרכבת מנחל שורק לקוסיימה |
| --- | --- | --- |
| אישים | היינריך אוגוסט מייסנר | גשר הרכבת מעל נחל באר שבע |
| תחנות רכבת | תחנת נחל שורק • תחנת א-תינה • תחנת תל-שרע • תחנת באר שבע • תחנת ביר אל-מחטה בביר-עסלוג' | גשר הרכבת מעל נחל באר שבע |
| גשרים על נחלים | נחל שקמה • נחל פטיש • נחל באר שבע • הגשר בביר עסלוג' • נחל לבן • נחל ניצנה • נחל בארותיים | גשר הרכבת מעל נחל באר שבע |
| אתרים | מגדל המים בתחנת באר שבע | גשר הרכבת מעל נחל באר שבע |
| אירועים | פעולת החבלה במסילה לקסיימה • הפצצת תחנת באר שבע | גשר הרכבת מעל נחל באר שבע |
דוגמה לבניית גשר אבן קשתי על גבי פיגומי עץ
גמר גביע העולם בכדורסל 2023

גמר גביע העולם בכדורסל 2023 היה משחק הכדורסל שקבע את הזוכה בגביע העולם בכדורסל 2023. המשחק שוחק ב-10 בספטמבר 2023, במול אוף אסיה ארנה (אנ') בעיר פסאי (אנ'), במטרופולין של מנילה, בירת הפיליפינים. המשחק נערך בין נבחרות גרמניה וסרביה, וקבע כי גרמניה זכתה בגביע העולם בכדורסל לאחר ניצחון 83–77. זה היה הגמר הכל-אירופי הראשון מאז אליפות העולם בכדורסל 2006, אז זכתה ספרד בתואר הראשון שלה מול יוון.
גביע נייסמית' הוענק לנבחרת המנצחת בפעם השנייה מאז יצירת הגרסה החדשה שלו ב-2017. כמו כן העבירו הפיליפינים, יפן ואינדונזיה רשמית את זכויות אירוח גביע העולם לקטר, שתארח את גביע העולם 2027.
רקע

גביע העולם בכדורסל 2023 היה המהדורה ה-19 של הטורניר, והוא נערך לראשונה במספר מדינות - הפיליפינים, יפן ואינדונזיה. בטורניר השתתפו 32 נבחרות והוא התקיים בין 25 באוגוסט ל-10 בספטמבר 2023.
בטורניר עצמו חולקו הקבוצות לשמונה בתים של ארבע נבחרות כל אחד, וכל נבחרת שיחקה שלושה משחקים בשלב הראשון. שתי הנבחרות הראשונות בכל בית העפילו לשלב הבתים השני, בו שיחקו נגד שתי הנבחרות הראשונות מבית אחר. שתי הנבחרות הראשונות בשלב השני העפילו לרבע הגמר, שהתקיים בשיטת גביע (המנצחת ממשיכה לשלב הבא, המפסידה יורדת למשחקי דירוג).
האלופה המכהנת מגביע העולם 2019, ספרד, סיימה ראשונה בבית ז' בסיבוב הראשון אך הודחה בסיבוב השני לאחר שסיימה שלישית אחרי קנדה ולטביה.
הן גרמניה והן סרביה לא זכו מעולם בגביע העולם, אך האחרונה זכתה בשני תארים רצופים, ב-1998 וב-2002, כסרביה ומונטנגרו. המשחק האחרון בין הנבחרות התקיים במסגרת בית א' של הסיבוב הראשון בגביע העולם 2010 וגרמניה ניצחה בו בהארכה כפולה 82–81.
סרביה הגיעה לגמר גביע העולם 2014, אך הפסידה בו לארצות הברית 92–129. גרמניה, שהעפילה לגמר בפעם הראשונה בשבע הופעות (אחת מהן כגרמניה המערבית), רשמה הישג שיא חדש עם ההעפלה לגמר, ושיפרה את ההישג הקודם שלה, מדליית ארד ב-2002 בה זכתה לאחר ניצחון על ניו זילנד במשחק על המקום השלישי.
סבטיסלב פשיץ' יכול היה להפוך למאמן הרביעי בהיסטוריה שזוכה באליפות העולם פעמיים, אחרי טוגו רנאן סוארס (ברזיל, 1959 ו-1963), אלכסנדר גומלסקי (ברית המועצות, 1967 ו-1982) ומייק ששבסקי (ארצות הברית, 2010 ו-2014), לאחר שאימן את סרביה ומונטנגרו לזכייה ב-2002.
מיקום

הגמר ייערך במול אוף אסיה ארנה בפסאי, עיר במטרופולין של מנילה, בירת הפיליפינים. האולם אירח 12 משחקים בשלב הבתים, ארבעה משחקים בסיבוב השני, ארבעה משחקי דירוג 17–32, וכל משחקי שלב הגמר.
הארנה נבנתה כחלק מתוכנית האב של מתחם SM Mall of Asia ויש לה קיבולת של 15,000 מקומות ישיבה, אך היא יכולה לארח עד 20,000 איש בתפוסה מלאה. בנייתה החלה ב-2010, והיא נחנכה בספטמבר 2011.
האולם מארח משחקים של ליגת ה-PBA הפיליפינית וליגות המכללות הגדולות במדינה, NCAA ו-UAAP. הוא גם אירח בעבר את אליפות אסיה בכדורסל 2013, אחד מטורנירי המוקדמות לטורניר הכדורסל באולימפיאדת ריו דה ז'ניירו (2016), טורניר הכדורסל במשחקי דרום-מזרח אסיה ומספר משחקים במוקדמות גביע העולם של הפיליפינים ב-2019.
מיקום > שינוי מיקום

ההצעה המשותפת של הפיליפינים, אינדונזיה ויפן הציעה התחילה לארח את שלבי הגמר בפיליפין ארנה (Philippine Arena) בן ה-55,000 מושבים שבבוקאו, שאירח את גביע העולם בכדורסל 3x3 ב-2018, את טקס הפתיחה של משחקי דרום-מזרח אסיה ב-2019 ומספר משחקי מוקדמות גביע העולם של הפיליפינים.
ב-28 באפריל 2023 הודיעה פיב"א כי המיקום ישונה למול אוף אסיה ארנה בפסאי בשל בעיות לוגיסטיות. במקום זאת אירח הפיליפין ארנה את שני המשחקים הראשונים של בית א' ב-25 באוגוסט 2023: אנגולה נגד איטליה והרפובליקה הדומיניקנית נגד הפיליפינים.
משחק

| 0 | 1 | 2 | 3 | 4 |
| --- | --- | --- | --- | --- |
| 10 בספטמבר 2023 |  גרמניה | 83–77 |  סרביה | מול אוף אסיה ארנה, פסאי, מנילה, הפיליפינים |
| 20:40 | מובילים לפי קטגוריה: | מובילים לפי קטגוריה: | מובילים לפי קטגוריה: | צופים: 12,022 שופטים: פוארטו ריקו רוברטו ואסקס מקסיקו עומאר ברמודס לטביהגאטיס סאלינש |
|  | שרדר 28 פויטמן 3 פויטמן 8 | (סיקור) | אברמוביץ' 21 בוגדנוביץ' 5 יוביץ' 8 |  |
הערות שוליים

↑  "FIBA Statement on venue change at the FIBA Basketball World Cup 2023". פיב"א. 28 באפריל 2023. {{cite web}}:  (עזרה)
↑  היסטוריה: גרמניה אלופת העולם בכדורסל, באתר ערוץ הספורט, 10 בספטמבר 2023
אלופת העולם החדשה: גרמניה ניצחה את סרביה 77:83 וזכתה במונדובאסקט, באתר ynet, 10 בספטמבר 2023
היסטוריה: נבחרת גרמניה זכתה בגביע העולם, באתר ONE‏, 10 בספטמבר 2023
↑  Naismith Trophy, פיב"א
↑  "FIBA World Cup cometh over". The Philippine Star. 31 בדצמבר 2017. נבדק ב-2023-09-08. {{cite news}}:  (עזרה)
↑  "The FIBA Basketball World Cup 2023 Draw Principles explained". פיב"א. 21 באפריל 2023. נבדק ב-2023-09-08. {{cite news}}:  (עזרה)
↑  האלופה בחוץ: קנדה גברה על ספרד בדרך לרבע הגמר, באתר ערוץ הספורט, 3 בספטמבר 2023
↑  ארה"ב אלופת העולם, 92:129 על סרביה, באתר ynet, 14 בספטמבר 2014
↑  רובאס-מקאוויל, שרון (14 באפריל 2012). "The Arena elevates viewing to a new level". Philippine Daily Inquirer. נבדק ב-2023-09-08. {{cite news}}:  (עזרה)
↑  שרה ג'יין אולאן (16 בינואר 2015). "Fast Facts: Mall of Asia Arena". Rappler. נבדק ב-2023-09-08. {{cite news}}:  (עזרה)
↑  "FIBA Basketball World Cup 2023 final phase to be played at MOA Arena, Gilas to open campaign at Philippine Arena | SBP". sbp.ph. נבדק ב-2023-09-08.
גרטנייט השלישי, מלך הפיקטים

גרטנייט השלישי (באנגלית: Gartnait III; מת ב-637) היה מלך הפיקטים במשך 5 שנים, משנת 633 ועד מותו.
גרטנייט היה בנו של פויית' (Foith) או בנו של אואויד (Uuid). על פי "דברי ימי הפיקטים", גרטנייט עלה לשלטון בשנת 633 ומלך כחמש שנים, אולם ישנם מקורות לפיהם מלך שמונה שנים. על פי "דברי ימי אלסטר" גרטנייט מת בשנת 637, ואחריו מלך אחיו ברידיי השני, ואחר שניהם מלך אחיהם טאלורק השלישי.
גמר גביע העולם למועדונים 2022

גמר גביע העולם למועדונים 2022 היה המשחק האחרון בגביע העולם למועדונים 2022, טורניר כדורגל בין-לאומי לקבוצות כדורגל שהתארח במרוקו. זה היה הגמר ה-19 של גביע העולם למועדונים, שהוא טורניר מאורגן של פיפ"א בין המועדונים שזכו באליפויות בכל אחת משש קונפדרציות פיפ"א, כמו גם אלופת הליגה המקומית של המדינה המארחת.
משחק הגמר נערך באצטדיון הנסיך מולאי עבדאללה (אנ') ברבאט ב-11 בפברואר 2023. על התואר התמודדו המועדון הספרדי ריאל מדריד, המייצג את אופ"א כאלוף המכהנת של ליגת האלופות, והמועדון הסעודי אל-הילאל, המייצג את קונפדרציית הכדורגל של אסיה.
ריאל מדריד ניצחה במשחק 5–3, וזכתה בגביע העולם החמישי שלה, ובאליפות העולם השמינית, יחד עם הגביע הבין-יבשתי. עם שמונה שערים, המשחק היה הגמר הפורה ביותר בתולדות גביע העולם למועדונים.
קבוצות

| קבוצה | קונפדרציה | העפלה לטורניר | גמרים קודמים (מודגש מציין זכייה) |
| --- | --- | --- | --- |
| ספרד ריאל מדריד | אופ"א | הזוכה בליגת האלופות 2021/2022 | הגביע הבין-יבשתי: 5 (1960, 1966, 1998, 2000, 2002) גביע העולם למועדונים: 4 (2014, 2016, 2017, 2018) |
| ערב הסעודית אל-הילאל | AFC | נציגת קונפדרציית הכדורגל של אסיה | אין |
אל-הילאל הפך למועדון האסיאתי השלישי שהגיע לגמר גביע העולם למועדונים, במהדורה ה-19 של הטורניר. הם גם המועמדים הראשונים מה-AFC לעשות זאת, שכן ההופעות של קבוצות מאסיה בגמר 2016 וב-2018 (שתיהן הפסידו לריאל מדריד) היו שתיהן של אלופת הליגה המארחת.
קבוצות > הדרך לגמר

| ספרד ריאל מדריד | ספרד ריאל מדריד | קבוצה | ערב הסעודית אל-הילאל | ערב הסעודית אל-הילאל |
| --- | --- | --- | --- | --- |
| יריבה | תוצאה | גביע העולם למועדונים 2022 | יריבה | תוצאה |
| העפילה אוטומטית | העפילה אוטומטית | סיבוב שני | מרוקו וידאד קזבלנקה | 1–1ה (5–3 בפנדלים) |
| מצרים אל-אהלי | 4–1 | חצי הגמר | ברזיל פלמנגו | 3–2 |
משחק > פרטים

| 0 | 1 | 2 | 3 | 4 |
| --- | --- | --- | --- | --- |
| 11 בפברואר 2023 | ספרד ריאל מדריד | 5–3 | ערב הסעודית אל-הילאל | אצטדיון הנסיך מולאי עבדאללה, רבאט צופים: 44,439 שיפוט: אנגליה אנטוני טיילור |
| 11 בפברואר 2023 | ויניסיוס ז'וניור  13',  69'   פדריקו ואלוורדה  18',  58'   כרים בנזמה  54' | (סיקור) | מוסא מארגה  26'   לוסיאנו וייטו  63',  79' | אצטדיון הנסיך מולאי עבדאללה, רבאט צופים: 44,439 שיפוט: אנגליה אנטוני טיילור |
| --- | --- |
השחקן המצטיין: ויניסיוס ז'וניור (ריאל מדריד): כללי המשחק: 90 דקות.  30 דקות הארכה במידת הצורך.  דו-קרב פנדלים אם התוצאה עדיין שוויון.  מקסימום שנים עשר מחליפים רשומים.  מקסימום חמישה חילופים, כאשר השישי מותר בתוספת הזמן.
משחק > סטטיסטיקות

| סטטיסטיקה | ריאל מדריד | אל-הילאל |
| --- | --- | --- |
| שערים | 2 | 1 |
| בעיטות | 6 | 4 |
| בעיטות למסגרת | 4 | 1 |
| הצלות | 0 | 2 |
| החזקת כדור | 64% | 36% |
| קרנות | 3 | 0 |
עבירות: —
נבדלים: 1
כרטיסים צהובים: 0
כרטיסים אדומים: 0
| סטטיסטיקה | ריאל מדריד | אל-הילאל |
| --- | --- | --- |
| שערים | 3 | 2 |
| בעיטות | 11 | 5 |
| בעיטות למסגרת | 7 | 2 |
| הצלות | 0 | 4 |
| החזקת כדור | 69% | 31% |
| קרנות | 3 | 0 |
עבירות: —
נבדלים: 0
כרטיסים צהובים: 0
כרטיסים אדומים: 0
| סטטיסטיקה | ריאל מדריד | אל-הילאל |
| --- | --- | --- |
| שערים | 5 | 3 |
| בעיטות | 17 | 9 |
| בעיטות למסגרת | 11 | 3 |
| הצלות | 0 | 6 |
| החזקת כדור | 66% | 34% |
| קרנות | 6 | 0 |
| עבירות | 10 | 8 |
נבדלים: 1
כרטיסים צהובים: 0
כרטיסים אדומים: 0
הערות שוליים

↑  "Salé, Rabat-Salé-Kénitra, Morocco Weather History". Weather Underground. 11 בפברואר 2023. נבדק ב-11 בפברואר 2023. {{cite web}}:  (עזרה)
↑  "Draw determines seven sides' paths to Club World Cup glory". FIFA. 13 בינואר 2023. נבדק ב-13 בינואר 2023. {{cite web}}:  (עזרה)
1 2  עקב בעיות בלוח הזמנים, אושר שגמר ליגת האלופות האסיאתית 2022, שתוכנן במקור לאוקטובר 2022, לא יושלם עד מאי 2023. כיוון שגביע העולם למועדונים 2022 כבר יתקיים עד אז, AFC אישרה ב-23 בדצמבר 2022 שאל-הילאל תהיה נציגתו בגביע העולם למועדונים 2022, בתור האלופה המכהנת של ליגת האלופות 2021.
1 2  "Vinicius and Valverde dazzle as five-star Madrid conquer". FIFA. 11 בפברואר 2023. נבדק ב-11 בפברואר 2023. {{cite web}}:  (עזרה)
1 2  Leme de Arruda, Marcelo; Di Maggio, Roberto (27 בינואר 2023). "FIFA Club World Cup". RSSSF. נבדק ב-8 בפברואר 2023. {{cite web}}:  (עזרה)
↑  "Regulations for the FIFA Club World Cup 2022" (PDF). FIFA. 23 בדצמבר 2022. נבדק ב-24 בדצמבר 2022. {{cite web}}:  (עזרה)
↑  לכל קבוצה רק שלוש הזדמנויות לבצע חילופים, עם הזדמנות רביעית בתוספת הזמן, למעט חילופים שבוצעו במחצית, לפני תחילת ההארכה ובמחצית בתוספת הזמן.
1 2 3  "Real Madrid – Al-Hilal Saudi". SofaScore. 11 בפברואר 2023. נבדק ב-11 בפברואר 2023. {{cite web}}:  (עזרה)
גרטן

| --- | --- |

 
 מאכלים
 סוג:  מנה 
 מוצא:  צרפת 
 
גרטן אבוקדו
גרטן (מצרפתית: Gratin, "מוקרם") הוא תבשיל קדירה ממטבח מספר מדינות אירופיות, המצופה גבינה או פירורי לחם בחמאה ונאפה.
חלק מגרסאות הגרטן כוללות תפוחי אדמה בשמנת. בגרסה המסורתית, פעמים רבות מחליפים את הגבינה ברוטב בשמל.
רכיבים אפשריים הנכללים בגרטן הם גבינת שמנת, בשר חזיר, בצל, פלפל שחור.
במדינות מסוימות נחשב גרטן למאכל חגיגי, ומגישים אותו בחג המולד ובחג ההודיה. בצרפת נפוץ גראטן דופינה.
גלאי צ'רנקוב

גלאי צ'רנקוב הוא גלאי חלקיקים אשר מסוגל לזהות מעבר של חלקיקים הנעים במהירות גבוהה במיוחד באמצעות גילוי קרינת צ'רנקוב שהם יוצרים בתנועתם.
בסיס מדעי

לפי תורת היחסות של איינשטיין, אף גוף או חלקיק בעל מסה אינו מסוגל לנוע מהר יותר ממהירות האור בריק- ככל שמהירות הגוף או החלקיק מתקרבת למהירות האור, יש צורך ביותר ויותר אנרגיה על מנת להאיצו, ועל מנת שהחלקיק יגיע למהירות האור יש צורך באנרגיה אינסופית, ולכן הגעה למהירות זו בלתי אפשרית. מהירות האור בריק היא גודל קבוע- c, השווה בקירוב ל-300 אלף קילומטרים בשנייה. לעומת זאת, מהירותו של האור בסוגי תווך שונים שונה באופן ניכר ממהירותו בריק, זאת כיוון שהאור מתנהג גם כחלקיק וגם כגל- ולגל יש מהירות שונה וקבועה עבור כל תווך בו הוא עובר. במים, למשל, מהירותו של האור היא כשלושה רבעים ממהירותו בריק- בערך 225,000 קילומטרים בשנייה. עקב מהירותו הפחותה של האור בסוגי תווך מסוימים, חלקיקים אחרים עשויים לנוע מהר יותר מהאור בעודו בתווך. כאשר חלקיק טעון נע במהירות בחומר, הוא יוצר הפרעה אלקטרומגנטית בחלקיקים שלידו. הפרעה זו מתבטאת בפליטה של קרינה אלקטרומגנטית- אור. כאשר החלקיק הטעון נע מהר יותר מהאור אשר נוצר עקב מעבר החלקיק- למשל בעקבות פגיעת חלקיק נייטרינו באלקטרון- האור יוצר חזית מאחורי החלקיק באופן הדומה לבום העל-קולי הנוצר כאשר מטוס עובר את מהירות הקול- למעשה, נוצר מעין "בום על-אורי", הקרוי קרינת צ'רנקוב. קרינה זו נמצאת ברובה בטווח הסגול עד האולטרא סגול, אך לעין האנושית היא נראית כחולה. הזווית בה מתפרשת חזית הפגיעה של קרינת צ'רנקוב -זווית זו מכונה "זווית צ'רנקוב"- נקבעת לפי מהירות החלקיק הטעון ולפי מקדם השבירה של התווך:
cos\theta =1/n\beta
כאשר θ היא זווית הפרישה של הקרינה, n הוא מקדם השבירה של התווך ו- β היא מהירות החלקיק הטעון ביחס למהירות האור בריק.
היסטוריה

הרעיון של קרינת צ'רנקוב הועלה לראשונה בשנת 1888, על ידי אוליבר הביסייד. בשנת 1900 נחזה לראשונה, על ידי מארי ופייר קירי, "זוהר כחול" בנוזלים המכילים ריכוז גבוה של רדיום, אם כי קרינת צ'רנקוב לא נחשדה כמקור הזוהר. התאוריה של הביסייד אוששה בניסוי בשנת 1934, על ידי פאבל אלכסיביץ' צ'רנקוב, ונקראה על שמו. בשנת 1937 הוסברה הקרינה במלואה על ידי איליה פרנק ואיגור תם, אשר זכו יחד עם צ'רנקוב בפרס נובל בשנת 1958 על גילוי הקרינה.
גלאי צ'רנקוב וסוגיהם

גלאי צ'רנקוב הם גלאים שמתבססים על עיקרון קרינת צ'רנקוב על מנת לגלות מידע על חלקיקים שונים. בגלאים נמדדת הקרינה הנוצרת ממעבר של חלקיקים דרך תווך שתכונותיו ידועות מראש, ומתכונות הקרינה מוסקות תכונות שונות של החלקיקים.
גלאי צ'רנקוב מורכבים משלושה חלקים עיקריים: רדיאטור (חומר/תווך דרכו יעברו החלקיקים הנבדקים), גלאי פוטונים, שמטרתו לזהות ולמדוד את קרינת הצ'רנקוב, ומראות ו/או עדשות שמטרתן לכוון את הקרינה אל הגלאי.
גלאי צ'רנקוב וסוגיהם > גלאי סף

גלאי המבוסס על העובדה שלכל תווך קיים תנע מינימלי, ורק חלקיק בעל תנע גדול מתנע מינימלי זה שעובר דרך התווך יצור קרינת צ'רנקוב במעברו בתווך. תנע זה תלוי ביחס ישר למסת החלקיק העובר וגם במקדם השבירה של התווך. הגלאי מורכב מתווך, דרכו מועברים חלקיקים, ומגלאי פוטונים הקולט את הקרינה. הגרסה הבסיסית ביותר של הגלאי תזהה האם נוצרה קרינה במעבר חלקיקים בתווך או לא. אם לא נוצרה קרינה, ניתן ללמוד שלא הועבר בתווך חלקיק בעל תנע מספיק. באופן כזה ניתן לבדוק את קיומו של חלקיק מסוג מסוים במקום כלשהו. קובעים תווך בעל מקדם שבירה כזה שהחלקיק ייצור בו קרינה ומריצים את החלקיקים הנבדקים דרכו. גלאי סף מתקדמים יותר יודעים למדוד את כמות הקרינה הנפלטת ולפיה להבדיל בין החלקיקים השונים שיצרו אותה. לעיתים משורשרים כמה תווכים זה אחרי זה כדי ליצור הפרדה מפורטת יותר.
גלאי צ'רנקוב וסוגיהם > גלאי דיפרנציאלי

גלאי זה מאפשר למדוד מהירות של חלקיקים, אך השימוש הנפוץ ביותר שלו הוא לזיהוי חלקיקים (לרוב לזיהוי של חלקיקים המרכיבים אלומה). הגלאי מבוסס על הנוסחה של זווית פרישת הקרינה. בגלאי זה מועברים חלקיקים דרך תווך, וזווית הפרישה של קרינת צ'רנקוב הנוצרת נמדדת. מכיוון שמקדם השבירה של התווך ידוע, ניתן להסיק מנתוני המדידה את מהירות החלקיקים הנבדקים.
גלאי צ'רנקוב וסוגיהם > גלאי הדמיה טבעתית

החלקיקים מועברים דרך תווך, והקרינה הנוצרת מרוכזת על לוח גלאים. הלוח מייצר שרטוט מדויק של נקודות פגיעת הקרינה בו. בעזרת ניתוח צורת הפגיעה, רדיוס הפגיעה, וכמות הקרינה, מחושבת מהירות החלקיקים. גלאי זה הוא המתוחכם מכולם, מכיוון שהוא מספק גם את כמות הקרינה וגם את צורתה (זווית הפרישה שלה בעיקר). אם החלקיקים שהועברו הם בעלי מסה ידועה מראש, בעזרת המהירות ניתן לחשב את תנע החלקיקים. אם תנע החלקיקים המועברים נמדד מראש (על ידי עיקום שנעשה באמצעות מגנט), ניתן להסיק מהתנע והמהירות הנמדדים את מסת החלקיקים, וכך לזהות את סוגם. בניגוד לגלאים הקודמים גלאי זה יכול לזהות כמה קרינות צ'רנקוב (כלומר של חלקיקים מסוגים שונים) בו זמנית. דוגמה לגלאי הדמיה טבעתית היא גלאי HMPID, אחד מהגלאים של ALICE, שהוא אחד מהניסויים הנעשים ב-CERN.
גרהרד זומר

| --- | --- |
אין תמונה חופשית
 לידה:  24 ביוני 1921 המבורג, רפובליקת ויימאר 
 פטירה:  2019 (בגיל 97 בערך) המבורג, הרפובליקה הפדרלית של גרמניה 
 מדינה:  גרמניה 
 השתייכות:  אס אס 
 דרגה:  אונטר-שטורמפיהרר 
 פעולות ומבצעים
 מלחמת העולם השנייה 
 עיטורים
 צלב הברזל 
 
גרהרד זומר (בגרמנית: Gerhard Sommer;‏ 24 ביוני 1921 – 2019) היה איש אס אס בדרגת אונטר-שטורמפיהרר, ששירת בדיוויזיית הפאנצרגרנדיר השש עשרה, שהיה מעורב בטבח של 560 אזרחים במלחמת העולם השנייה ב-12 באוגוסט 1944 בכפר האיטלקי סנט'אנה די סטצמה (Sant'Anna di Stazzema). הוא הופיע ברשימת פושעי המלחמה הנאצים המבוקשים ביותר של מרכז שמעון ויזנטל.
ביוגרפיה

זומר נולד בהמבורג ביוני 1921. כשהיה בן 12, הפך לחבר ב"היטלריוגנד". ב-1 בספטמבר 1939, בגיל 18, הצטרף למפלגה הנאצית ובאוקטובר התגייס לוואפן אס אס.
הוא נלחם במחלקת דיוויזיית הפאנצר האס אס הראשונה בבלקן ובאוקראינה. הוא נפצע פעמיים וזכה בעיטור צלב הברזל. בשנת 1943 הגיש בקשה לדרגת SS-Reserveführer. לאחר אימונו בפרושניץ, הוא קודם לדרגת אונטר-שטורמפיהרר ב-30 בינואר 1944. סמוך לתום המלחמה, שירת בדיוויזיית הפאנצרגרנדיר אס אס ה-23 בהולנד.
ב-22 ביוני 2005 הורשעו זומר ותשעה אנשי אס אס לשעבר נוספים על ידי בית משפט צבאי איטלקי בלה ספציה בגין "המשך רצח באכזריות מיוחדת" של 560 כפריים בסנט'אנה די סטצמה (Sant'Anna di Stazzema). כל העשרה נידונו למאסר עולם וחויבו לשלם תשלומי פיצויים. זומר וארבעה מחבריו ערערו, אולם העונשים אושרו בשנת 2006 על ידי בית משפט צבאי ברומא.
בשנת 2002 נפתחו חקירות נגד זומר בגרמניה, אך לא הוגשו אישומים פליליים נגדו. החל ממאי 2006 התגורר זומר בבית אבות בהמבורג-פולקסדורף, גרמניה. במאי 2015 הוא הוכרז כבלתי כשיר למשפט על ידי התובעים בגרמניה.
נפטר ב-2019.
הערות שוליים

↑  Tribunale Militare di La Spezia, Urteil im Verfahren gegen Gerhard Sommer u.a., La Spezia, 22 June 2005; Bundesarchiv, SSO-Karte, Gebührnis-Karte, Sommer Gerhard, 24.06.1921; John P. Moore, Führerliste der Waffen-SS, s. u. Sommer Gerhard, 24.06.1921.
↑  Das Massaker von Sant’Anna di Stazzema am 12. August 1944 - Materialiensammlung 1 für eine bundesweite Kampagne zur Anklageerhebung in Deutschland, May 2006, pp. 12-14/17-19/23-24/30-34 (Pdf 880 KB).
↑  Lars Reissmann: Verurteilung wegen des SS-Massakers von Sant’Anna di Stazzema bestätigt(הקישור אינו פעיל, October 2017). Lokalberichte Hamburg, Vol. 17, No. 24, 23 November 2006, p. 8 (Pdf 553 KB)
↑  "Archived copy". אורכב מ-המקור ב-2014-02-28. נבדק ב-2011-06-12. {{cite web}}:  (עזרה)
↑  Das Massaker von Sant’Anna di Stazzema am 12. August 1944. Materialiensammlung 1, May 2006, pp. 32-34 (Pdf 880 KB).
↑  Most-wanted German Nazi Sommer 'unfit for trial' 28 May, 2015
↑  חיים איסרוביץ', ‏המרדף האחרון: רשימת הנאצים המבוקשים של מכון ויזנטל הולכת ונגמרת, באתר מעריב אונליין, 16 באפריל 2015
↑  שלושה קציני אס-אס לשעבר יישפטו באיטליה, באתר ynet, 13 בינואר 2004
↑  איטליה: הנאצים הורשעו בטבח - אך לא ייכלאו, באתר ynet, 23 ביוני 2005